
Okresný súd Liptovský Mikuláš 1P/56/2024 5624201746 16. 05. 2024 JUDr. Katarína Podhorcová ECLI:SK:OSLM:2024:5624201746.4
ROZSUDOK V MENE SLOVENSKEJ REPUBLIKY Okresný súd Liptovský Mikuláš sudkyňou JUDr. Katarínou Podhorcovou vo veci starostlivosti o maloleté deti A. B., nar. XX. X. XXXX, a C. B., nar. XX. XX. XXXX, obidve bytom ako rodičia, zastúpené kolíznym opatrovníkom Úradom práce, sociálnych vecí a rodiny Ružomberok, so sídlom Námestie slobody 1461, Ružomberok, IČO: 30 794 536, deti matky C. D., nar. X. X. XXXX, trvale bytom E. F. G. H. XXXX/X, G., a otca A. B., nar. XX. X. XXXX, trvale bytom E. F. G. H. XXXX/X, G., v konaní o návrhu matky na úpravu výkonu rodičovských práv a povinností k maloletým deťom, takto rozhodol: I. Súd s c h v a ľ u j e rodičovskú dohodu: 1. Maloleté deti A. B., nar. XX. X. XXXX, a C. B., nar. XX. XX. XXXX, sa starostlivosti matky.
z v e r u j ú do osobnej
2. Matka je o p r á v n e n á maloleté deti zastupovať a spravovať ich majetok v bežných veciach. 3. Otec sa z a v ä z u j e prispievať na výživu mal. A. B., nar. XX. X. XXXX, výživným vo výške 80,eur mesačne a na výživu mal. C. B., nar. XX. XX. XXXX, výživným vo výške 50,- eur mesačne, vždy do 15. dňa v mesiaca vopred, k rukám matky maloletých detí, počnúc od 23. 4. 2024. 4. Zameškané výživné na výživu maloletého A. za obdobie od 23. 4. 2024 do 30. 4. 2024 vo výške 21,30 eur a zameškané výživné na výživu mal. C. za obdobie od 23. 4. 2024 do 30. 4. 2024 vo výške 13,30 eur sa otec z a v ä z u j e zaplatiť spolu s bežným výživným k rukám matky do 31. 5. 2024. 5. Rodičia žiadajú styk s maloletými deťmi n e u p r a v i ť. II. Súd z a s t a v u j e konanie o návrhu matky na nariadenie neodkladného opatrenia. III. Žiaden z účastníkov n e m á nárok na náhradu trov konania. odôvodnenie: Písomné vyhotovenie rozsudku neobsahuje odôvodnenie, lebo po vyhlásení rozsudku na pojednávaní za prítomnosti všetkých účastníkov a ich zástupcov sa účastníci a ich zástupcovia vzdali odvolania (§ 2 Civilného mimosporového poriadku /ďalej len CMP/, § 221 písm. a/, § 368 Civilného sporového poriadku, /ďalej len CSP/). Poučenie:
Proti tomuto rozsudku možno podať odvolanie v lehote 15 dní od jeho doručenia na Okresnom súde Liptovský Mikuláš v štyroch vyhotoveniach. Odvolanie môže podať účastník, v neprospech ktorého bolo rozhodnutie vydané. O odvolaní rozhodne Krajský súd v Žiline. Popri všeobecných náležitostiach je potrebné v odvolaní uviesť, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Odvolanie možno odôvodniť tým, že a) neboli splnené procesné podmienky, b) súd nesprávnym procesným postupom znemožnil účastníkovi, aby uskutočňoval jemu patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) rozhodnutie súdu prvej inštancie vychádza z nesprávneho právneho posúdenia veci. Odvolanie možno odôvodniť aj tým, že súd prvej inštancie nesprávne alebo neúplne zistil skutočný stav veci. Odvolacie dôvody možno meniť a dopĺňať až do rozhodnutia o odvolaní. Rozsudky o výživnom sú vykonateľné doručením (§ 44 CMP). Ak povinný dobrovoľne nesplní, čo mu ukladá vykonateľné rozhodnutie na peňažné plnenie, oprávnený môže podať návrh na vykonanie exekúcie podľa zákona č. 233/1995 Z. z. o súdnych exekútoroch a exekučnej činnosti v znení neskorších predpisov, alebo návrh na nariadenie výkonu rozhodnutia, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému podľa § 370 a nasl. CMP. Ak vo veciach starostlivosti súdu o maloletých súd schválil dohodu rodičov, nie sú rodičia oprávnení podať odvolanie voči výroku, ktorým bola dohoda schválená (§ 122 CMP).

Zdroj: KAUZIS.SK – https://www.kauzis.sk/judikatura/r/ECLI:SK:OSLM:2024:5624201746.4 (dáta aktuálne k 15. 11. 2026). Záväzné je znenie zverejnené súdom.




